cyanic-selkie/wikianc huggingface dataset:
Splaissosoom
Splaissosoom on suur ja keerukas RNA/valk-kompleks, mis lõikab eukarüootide tuumageenide primaarsetest transkriptidest välja intronid (seda protsessi nimetatakse splaissimiseks). Splaissosoom koosneb snRNA-dest ja valgukompleksidest ning ta esineb ainult eukarüootsetes organismides.
Eesti Sotsioloogide Liit
Põhikirja järgi on liidu eesmärkide seas : Eesti Sotsioloogide Liidu tegevust juhib alaliselt juhatus. 2023. aasta aprilli seisuga kuuluvad liidu juhatusse president Mai Beilmann (Tartu Ülikool), asepresidendid Anu Masso (Tallinna Tehnikaülikool) ja Tõnis Saarts (Tallinna Ülikool) ning juhatuse liikmed Veronika Kalmus (Tartu Ülikool), Rein Murakas (Tartu Ülikool), Signe Opermann (Tartu Ülikool), Marit Rebane (Tallinna Tehnikaülikool), Kristjan Silm (Tartu Ülikool), Tõnis Stamberg (Turu-uuringute AS) ja Sten Torpan (Tartu Ülikool / Kaitseväe Akadeemia).
Eesti Sotsioloogide Liidu presidendid on olnud Mikko Lagerspetz, Leif Kalev, Marju Lauristin, Triin Vihalemm, Veronika Kalmus ja Airi-Alina Allaste. Juhatusse on varem kuulunud Kadri Aavik, Mare Ainsaar, Airi-Alina Allaste, Malin Sofia Joons, Aivar Joorik, Kaarel Haav, Leeni Hansson, Kairi Kasearu, Aare Kasemets, Marika Kirch, Juhan Kivirähk, Krista Loogma, Oliver Nahkur, Kati Orru, Ivi Proos, Erle Rikman, Ellu Saar, Indrek Tart, Katrin Tiidenberg, Avo Trumm, Peeter Vihalemm, Triin Vihalemm.
Eesti Sotsioloogide Liit kuulub sotsioloogide rahvusvahelistesse ühendustesse European Sociological Association (ESA) ja International Sociological Association (ISA) ning on Eesti Teaduste Akadeemiaga assotsieerunud ühendus.
Splaissosoom
Ülesehitus
Splaissosoomi kokkupanek toimub uuesti igal hnRNA-l (pre-mRNA, heterogeneous nuclear RNA). HnRNA ahelal on kindlate järjestustega elemendid, mida tuntakse ära ja kasutatakse splaissosoomi kokkupanekuks. Nendeks on 5'-otsas asuv doonorsait, hargnemiskoha järjestus, polüpürimidiinitrakt, ja 3'-otsas asuv aktseptorsait. Nii splaissosoomi konformatsioon kui ka ülesehitus on väga liikuvad, mis tagavad splaissimise täpsuse ja universaalsuse.
Liigid
U2- ja U12-tüüpi splaissosoomidel on palju mehaanilisi sarnasusi, mis viitavad ühisele eellasele ja võimaldavad meil rohkem aru saada splaissosoomi töömehhanismidest.
U2-tüüpi splaissosoom
U2 tüüpi splaissosoom pannakse kokku U1, U2, U5 ja U4/U6 snRNP-st ja paljudest mitte-snRNP valkudest.
U12-tüüpi splaissosoom
See sekundaarne splaissosoomi tüüp avastati alles 20. sajandi lõpus. Töötab väikeste intronite rühmadega, mida nimetatakse U12-tüüpi introniteks, sest nad sõltuvad teatud snRNP-st, mida kutsutakse U12-ks. U12-intronite roll ei ole veel selge, kuid nad on läbi evolutsiooni säilinud ja konserveerunud väga mitmekesiste liikide homoloogiliste geenide vahel ja seetõttu võib arvata, et neil on väga tähtis funktsionaalne roll. U12-tüüpi splaissosoomid pannakse kokku U11, U12, U5 ja U4atac/U6atac snRNP-dest. U12-tüüpi intronid eksisteerivad geenis peaaegu alati koos U2-tüüpi intronitega ja ei näita mingit positsioonilist kõrvalekallet, mis oleks seotud teiste intronitega geenis.
Funktsioon
Splaissosoom liitub intronite 5' ja 3' otste lähedal asuvatele kindlale järjestusele. Splaissosoomi kokkupanek pre-mRNA peale on reguleeritud protsess, mis vajab viit snRNP-d (U1–U6) ja mitmeid valke. Splaissimise protsessi katalüüs jätkub kindlate RNA-RNA, RNA-valk ja valk-valk interaktsioonidega, mis viivad eksoni väljalõikamiseni ja introni LARIAT vabanemiseni. Juhul kui introni nukleotiidne pikkus jääb vahemikku 200–250 nukleotiidi, pannakse splaissosoom kohe kokku üle terve introni.
Splaissosoomi kokkupanek
Splaissosoomi aktiivsaidi kokkupanek on väga kontrollitud ja astmeline protsess, mille käigus liidetakse snRNP partiklid pre-mRNA-le. Esmalt moodustatakse kompleks E: U1 snRNP seondub hnRNA 5' otsas asuvale doonorsaidile ja teistele mitte snRNP-dega seotud faktoritele. E kompleks on ATP-st sõltumatu kompleks, tänu millele saab toimuda splaissimine. Tänu E kompleksi komponendile U2AF, liidetakse pre-mRNA hargnemissaidile U2 snRNP. ATP-sõltuvas reaktsioonis seondub U2 snRNP tihedalt hargnemiskoha järjestusele ja moodustab kompleksi A, mis heidab ahelast välja adenosiini. U2 snRNA-s on pseudouridiini jäägid, mistõttu muutub RNA-RNA kompleksi konformatsioon ja saab toimuda splaissimise esimene samm. U4/U5/U6 tri-snRNP kaasatakse splaissosoomi kokkupanekusse, et moodustada kompleks B. Pärast seda toimub veel mitmeid ümberpaigutusi ja moodustub kompleks C, mis aktiveeritakse katalüüsiks. Seni on veel ebaselge, kuidas tri-snRNP kaasatakse kompleksi A, kuid see protsess võib toimuda läbi valk-valk interaktsioonide ja/või läbi U2 snRNA ja U6 snRNA aluspaaride interaktsioonide. Kompleks C katalüüsimisele järgnevad edasised ümberkorraldused juba aktiivses splaissosoomis.
Esimene etapp
Esmalt katkestatakse fosfodiesterside introni 5´-splaissingu saidis introni GU järjestusest 5´-suunas. Protsessis osaleb kogu splaissosoom. Splaissingu saiti seondub otseselt U1 snRNP. Fosfodiesterside moodustub introni 5´-otsa ja konserveerunud A nukleotiidi vahel introni 3´-otsa lähedal.
Teine etapp
Seejärel seondub U2 snRNP introni splaissingu 3´-saiti, kus konserveerunud A nukleotiid on ühenduses introni 5´-otsaga (selliseid struktuure nimetatakse lariaatideks). Kompleksile lisanduvad ka teised snRNP-d, et moodustuks täielik splaissosoom, ning seejärel lõigatakse intron 3´- splaissingusaidist välja (fosfodiestersideme lõhkumine) ja eksonite vahel moodustub fosfodiesterside.
Alternatiivne splaissimine
Kui geenis sisaldub palju introneid, võidakse introneid RNA molekulist kõrvaldada kas eraldi või kombineeritult. Kui näiteks kaks kõrvuti paiknevat intronit eraldatakse korraga, võidakse kõrvaldada ka nendevaheline ekson. Nii moodustuvad erinevad mRNA molekulid, mis kodeerivad erinevaid polüpeptiide. Vastavat protsessi nimetatakse alternatiivseks splaissinguks.
Mullamurelane
pisi|Kiirluup video suuremat putukat liigutavatest mullamurelastest Mullamurelane (Lasius niger) on kiletiivaliste seltsi kuuluv putukaliik.
Putukat on ka Eestis.
Michael Soulé
Ta sai doktorikraadi 1964. aastal Stanfordi Ülikoolis. Ta oli tegev looduskaitsebioloogia alal.
Quaoar
pisi|Quaoari orbiit 50000 Quaoar on Neptuuni-tagune, Kuiperi vöös liikuv taevakeha, arvatavasti kääbusplaneet. See sai nime USA California osariigis elutsevate tongva indiaanlaste loomisjumala järgi. Tongvad elasid tänapäeva Los Angelese maakonna alal, kus taevakeha avastati.
Quaoari avastasid 4. juunil 2002 Michael E. Brown ja Chad Trujillo, kes töötasid vastavalt California Tehnoloogiainstituudis ja Gemini observatooriumis. Avastamise ajal oli see suurim Päikesesüsteemis avastatud taevakeha pärast Pluutot. Hiljem avastati veel Eris, Sedna, Haumea ja Makemake.
Quaoari läbimõõt on umbes 1110 km.
Quaoari orbiit on ringikujuline. Ta teeb tiiru ümber päikese 288 Maa aastaga.
2007. aastal teatati Quaoari kaaslase avastamisest, millele pandi nimeks Weywot (tongvade taevajumal).
Karin Peetri
Karin Peetri (sündinud 24. juulil 1954 Sindis) on eesti endine näitleja.
Ta lõpetas aastal 1972 Sindi Keskkooli ja aastal 1978 Tallinna Riikliku Konservatooriumi lavakunstikateedri (8.lend).
Ta töötas aastatel 1978–1984 Rakvere Teatris ja 1984–1991 Ugalas.
Võimalik maailm
Filosoofias ja loogikas kasutatakse mõistet võimalik maailm selleks, et selgitada modaalsete väidete tähendust, st väiteid, mille sisu kvalifitseeritakse modaalsete mõistetega, nagu "võimalik" ja "paratamatu" (vt modaalne loogika).
Selleks, et hinnata modaalse propositsiooni tõesust, ei piisa selle teadmisest, kas väljendatud asjaoluga on tegelikkuses tegemist või mitte:
Teadmine, et maa on kerakujuline, ei anna veel selgust selles suhtes, kas (1) oleks võimalik, et maal oleks teistsugune vorm; või kas (2) on paratamatu, et maal on kera kuju, st kas ta saaks üleüldse teistsugune olla.
"Võimalikuks maailmaks" nimetatakse loogikat järgivat ettekujutust sellest, milline tegelikkus võiks olla - s.t võimalike asjaolude ettekujutuste loogiliselt järjekindel tervik.
Tõesed on sellised propositsioonid, mis on tegelikus maailmas tõesed (nt "Gerhard Schröder sai 1998. aastal Saksamaa liidukantsleriks"). Väärad on sellised propositsioonid, mis on väärad tegelikus maailmas (nt "Angela Merkel sai 1998. aastal Saksamaa liidukantsleriks"). Võimalikud on sellised propositsioonid, mis on tõesed vähemalt ühes võimalikus maailmas (nt "Esther Schweins sai 1998. aastal Saksamaa liidukantsleriks"). Kontingentsed on sellised propositsioonid, mis on vähemalt ühes võimalikus maailmas tõesed ja vähemalt ühes võimalikus maailmas väärad (nt "Gerhard Schröder sai 1998. aastal Saksamaa liidukantsleriks"). Paratamatud on sellised propositsioonid, mis on tõesed kõigis võimalikes maailmades (nt "Kõik ringid on ümmargused"). Võimatud on sellised propositsioonid, mis on väärad kõigis võimalikes maailmades (nt "Mõni ring on täisnurkne").
Svilengrad
Svilengrad on linn Bulgaarias Haskovo piirkonnas.
Osmanite valitsemisajal kandis see nime Cisr-i Mustafapaşa (Mustafa paša sild).
Suur Vanker (album)
"Suur Vanker" on eesti rokkbändi Suur Vanker debüütalbum, mis ilmus 1. septembril 2021.
Albumilt leiab kümme lugu, nende seas nii punkrokki, meloodilist rokki, ballaade kui ka metal’it. Album on salvestatud Kiviõlis Stone Oil Studios produtsent Pavel Korotajevi käe all, kus tehti kaks aastat varem linti ka bändi teine singel "Langevad seinad".
Lugu "Faktieitaja" anti 2021. aasta juunis välja videosinglina.
Prikk (perekonnanimi)
Prikk on perekonnanimi.
Nime kandjaid:
Halduskaristus
Halduskaristus (ingl administrative penalty) on sunnivahend või karistus, mille eesmärk on õigusrikkumine lõpetada või ära hoida. Halduskaristus on mõistena Eesti õigusesse tulnud seoses Euroopa Liidu õigusaktide kohaldamise ja tõlkimisega.
Mõiste administrative penalties
Euroopa Liitu kuulumine mõjutab suurel määral õiguse rakendamist selle liikmesriikides. 2009. aastal jõustunud Lissaboni lepinguga kehtestati muu hulgas ka liikmesriikide riigisiseste karistusõiguste ühtlustamise kavad. Lepingu alusel standardiseeritakse liikmesriikide karistusõigust ning selle tõttu ka kriminaalmenetlust.
Euroopa Liidu õiguse ning selle liikmesriikide õiguse vahel võivad esineda mõned vastuolud, kui haldusmenetlust puudutavaid küsimusi Euroopa Liidu tasandil liiga detailselt reguleeritakse. Samuti võib segadust tekitada mõistete liikmesriigiti erinev sisu. Mõistete ülevõtmisel võib muutuda nende täpsusaste, kuna ei ole kohustuslik, et mõiste tõlgitaks Euroopa Liidu õigusest riigisisesesse õigusesse identses sõnastuses.
Ingliskeelse mõiste administrative penalties tõlkimisest võib oleneda selle tähendus. Näiteks tõlgitakse sõna penalties eesti keelde kui karistused, aga saksa, prantsuse ja soome keelde on sama sõna tõlgitud kui sanktsioonid. Sellest saab järeldada, et vastupidi teistele mainitud keeltele eestikeelne tõlge kitsendab sõna penalties tähendust.
Kuna mõiste administrative penalties ei pruugi Euroopa Liidu ja Eesti õigusaktides sisult piisavalt sarnane olla, siis tuleb see tõlkida nii, et arvestataks õigusakti sisu tervikuna. Eesti õiguses tähendab sõna haldus riigi tegevust, seda ei kasutata ainult karistusõiguses, vaid ka teistes õigusharudes. Seetõttu tulebki Euroopa Liidu õigusaktide tõlkimisel ning ülevõtmisel Eesti (ja ka teiste liikmesriikide) õiguskorda arvestada mõiste administrative penalties sisulisi tunnuseid ning neile vastavate õigusinstituutide paiknemist riigi õiguskorras.
Halduskaristus Eesti õiguskorras
Karistusõiguse kui õigusharu ülesanne on kehtestada teatud tegude karistatavuse tingimused, karistused ja muud mõjutusvahendid õigusrikkumiste ärahoidmiseks. Karistusõigus kaitseb eri õigushüvesid, et tagada riigis inimeste turvaline koos elamine. Seega on karistusõiguslik sekkumine õigusvastase tegevuse korral vajalik, et kaitsta ühiskondlikke põhiväärtusi. Kuna karistusõigusliku sekkumise intensiivsus on suur, kaalutakse karistuse määramisel nii õigushüve tähtsust kui ka viisi, kuidas seda kahjustati.
Karistusõigus on suunatud inimeste käitumise üldisele mõjutamisele, haldusõigus seevastu keskendub konkreetse elulise juhtumi lahendamisele. Haldusõiguse ülesanne on reguleerida, milliseid sunnimeetmeid tuleb kasutada, kui inimene on rikkunud avalikku korda. Samuti on haldusõigus mõeldud inimese mis tahes avalikku korda ohustavate tegude ärahoidmiseks.
Kuna Eestis eristatakse haldus- ja karistusõigust, siis halduskaristust saab määratleda nii haldus- kui karistusõiguse alusel. Halduskaristust kohaldatakse haldusõiguses haldussunnivahendina rikkumise kõrvaldamiseks või ärahoidmiseks ning meede lõpetatakse kohe, kui rikkumine lõppeb. Halduskaristuse ülesanne karistusõigusliku karistusena on heidutada rikkujat ja panna teisi eeskirju järgima ning seetõttu ei mõjuta rikkumise lõpetamine karistuse kohaldamise lõpetamist.
Spīgana raudteepeatus
Raudteepeatus asus Pļaviņase piirkonnas Aiviekste vallas. Peatus jäi Pļaviņase raudteejaamast 8,7 ja Riia jaamast 121 km kaugusel3.
Theunis van Schalkwyk
Theunis Jacobus van Schalkwyk (12. september 1929 Krugersdorp, praegu Gauteng – 27. august 2005 Roodepoort, Gauteng) oli Lõuna-Aafrika poksija.
Van Schalkwyk sai poolraskekaalus (kuni 81 kg) 1952. aasta Helsingi olümpiamängude poksivõistlustel hõbemedali, kaotades finaalis László Pappile (Ungari).
Orménio
Orménio on asula Kreekas Ida-Makedoonia ja Traakia piirkonnas. See on Kreeka põhjapoolseim asula.
Koltuši
Koltuši (vene keeles Колтуши; soome keeles Keltto) on küla Venemaal Leningradi oblastis Vsevoložski rajoonis Koltuši külaasunduses; ühtlasi selle külaasunduse keskus.
Poropoorik (perekond)
Poropoorik (Amylocystis) on Fomitopsidaceae sugukonda kuuluv seeneperekond. Perekonda kuulub üle 40 liigi.
Koltuši
Küla on esimest korda mainitud 1500.
Koltuši on olnud ingerlaste küla. Koltusi on Ingeri Kiriku Keltto kihelkonna keskus.
Indrek Paavle
Indrek Paavle (26. septembril 1970 – 27. aprill 2015 Kambja vald ) oli eesti ajaloolane.
Ametikohad
Indrek Paavle hukkus liiklusõnnetuse tagajärjel 27. aprillil 2015 Kambja vallas ja ta maeti 9. mail 2015 Pärnamäe kalmistule.
Bibliograafia
Eesti Teadusinfosüsteemi andmetel:
Mark Sergejev
Mark Sergejev, õieti Mark Gantvarger (vene keeles Марк Давидович Сергеев (Гантваргер); 11. mai 1926 Jenakijeve – 9. juuni 1997 Irkutsk) oli juudi päritolu vene kirjanik, tõlkija, kriitik ja koduloolane.
Ta õppis 1942–1949 Irkutski Riikliku Ülikooli ajaloo-filoloogiateaduskonnas.
Ta osales Teises maailmasõjas, sealhulgas 1945. aastal Mandžuuria operatsioonis.
Sergejev oli alates 1958. aastast Nõukogude Liidu Kirjanike Liidu ja Vene Kirjanike Liidu liige.
Ta kirjutas palju tänapäevateemalisi muinasjutte ja jutustusi lastele, samuti luulet. Eesti keeles on ilmunud tema kogumik "Tõelised imed" (tõlkinud Helgi Limberg, värsid tõlkinud Valeeria Villandi, Tallinn: Eesti Raamat, 1982; originaal "Вот так чудеса", 1976).
Tunnustus
1971. aastal nimetati ta Vene NFSV teeneliseks kultuuritöötajaks, 1986. aastal Irkutski aukodanikuks. Ta pälvis ka ordeni "Austuse märk" ja Rahvaste Sõpruse ordeni.
Oroszlány
Oroszlány on linn Ungaris Komárom-Esztergomi komitaadis, Oroszlányi kreisi halduskeskus.
Lora Jakovleva
pisi|200px|Lora Jakovleva
Lora Grigorjevna Jakovleva (vene keeles Лора Григорьевна Яковлева; sündinud 21. aprillil 1932 Permis) on vene kirimaletaja, kirimale naiste suurmeister (1997).
Jakovleva tuli esimesel neljal kirimale naiste maailmameistrivõistlustel esinelikusse. Ta võitis kuldmedali 2. MM-il (1972–1977). Pronksmedali sai ta 1. MM-il (1968–1972) ja 3. MM-il (1978–1984). Neljandal kirimale naiste MM-il (1984–1992) jäi ta neljandaks.
Ta võitis Nõukogude Liidu naiskonna koosseisus teisel naiste kirimaleolümpial (1980–1986) kuldmedali (mängis teisel laual).
Jakovleva sai ICCF-ilt 1977. aastal seoses naiste maailmameistriks tulekuga kirimale rahvusvahelise meistri nimetuse. Kui 1996. aastal võeti kasutusele kirimale naiste suumeistri nimetus, oli ta esimesi, kellele see 1997. aastal anti.
Võle mõis
Võle mõis (saksa keeles Woljel) oli rüütlimõis Haljala kihelkonnas Virumaal. .
Tänapäeval jääb kunagine mõis Lääne-Viru maakonda Haljala valda, asub Võle küla lähedal.
Phisalixella
Phisalixella on maoperekond.
Klassifikatsioon
Perekonda Phisalixella klassifitseeritakse roomajate andmebaasis järgmised maoliigid :
Levila
Neid madusid võib kohata Madagaskaril.
Välislingid
Selles artiklis on kasutatud prantsuskeelset artiklit fr:Phisalixella seisuga 30.08.2014.
Karl Nurk
Karl Nurk (24. juuni 1904 Tartu – 28. juuli 1976 Lõuna-Aafrika Vabariik) oli Eesti ja Briti sõjaväelane (kolonel).
Ta oli üks nooremaid Vabadussõjas osalenuid, toona vaid 13-aastane. Sõtta pääsemiseks pidi ta end vanemaks valetama.
Pärast sõda lõpetas ta Hugo Treffneri Gümnaasiumi, teenis Sõjaministeeriumis ja lahkus 1924. aastal Eestist.
Hiljem teenis Aafrikas ka Prantsuse Võõrleegionis ja Briti armees. Talvesõja ajal läks Briti vabatahtlike üksuse juhina Soome. Kõigepealt saadeti ta suusatamist ja talvel sõdimist õppima. Sel ajal leppisid Soome ja Nõukogude Liit kokku vaherahus ning rindele nende üksus ei jõudnudki. Samas üksuses teenis ka vabatahtlikuna sõjaväkke astunud tulevane filminäitleja Christopher Lee.
Karl Nurk oli ka kirglik jahimees, jahtides muude loomade seas ka elevante ja lõvisid.
Tema isa oli Karel August Nurk ja ema Ernestine Josephine Västrik. Tal oli õde Helmi Nurk ja vend Richard Nurk.
Käi ja koo
pisi|Käi ja koo 2016 Heimtalis. Võistlejad võistlusrajal Käi ja koo on käsitööliste ühenduse Lossi Gild korraldatav käies kudumise teatevõistlus, mida on läbi viidud alates aastast 2012.
Võistlus on toimunud kord aastas, maikuus Viljandimaal Heimtali muuseumi heinamaal. 2017. aasta võistlus toimus erandkorras Tallinnas Saku Suurhallis iga-aastase mardilaada raames. Kudumisvõistluse idee sündis kõikjal maailmas naiste hulgas varem levinud, kuid tänapäevaks hääbunud kombest kasutada iga võimalikku hetke, et kududa perele tarvilikke rõivaesemeid. Käi ja koo võistluse ameerika tütarvõistlus Walk and Knit on toimunud alates 2014. aastast Wisconsini lamba- ja villafestivalil. Võistluse sealpoolseks algatajaks on Mary Germain, kes osales Eestis Käi ja kool 2013. aastal.
Võistlusest
Võistelda saavad neljaliikmelised võistkonnad. Võisteldakse viie vardaga kudumises, kusjuures kõikidel võistkondadel on kasutada ühesuguse jämedusega vardad ja lõng. Lisaks kuulub kohustulikku võistlusvarustusse vardakott, milles asub võistluse ajal lõngakera. Teatevahetuste käigus antakse kudumistöö koos vardakotiga järgmise vahetuse võistlejale üle. Igal võistlejal tuleb viiel vardal kududes kõndida u 100-meetrine lõik, mille läbimiseks kulub keskmiselt minut. Võitja selgitamiseks liidetakse kokku kudumi kvaliteet, kootud ringide arv ning distantsi läbimiseks kulunud aeg. 2016. aastal, kui toimus viies käies kudumise võistlus, viidi lisaks teatevõistlusele läbi ka individuaalvõistlus, kus võistlejatel tuli kududes ja kõndides läbida u 400 m pikkune distants.
Reeglid
Kudumisvõistluse formaadi ja reeglid on välja töötanud Lossi Gildi liikmed.
Suzanne Collins
pisi|Suzanne Collins Suzanne Collins (sündinud 10. augustil 1962) on Ameerika Ühendriikide kirjanik. Suzanne Collins alustas karjääri laste-telesaadete stsenaristina.
2008. aastal ilmus Suzanne Collinsi raamat "Näljamängud", samanimelise triloogia esimene osa. Teine raamat, "Lahvatab leek", ilmus 2009. aasta septembris; kolmas, "Pilapasknäär", 24. augustil 2010.
2012. aastal valmis romaani "Näljamängud" põhjal tehtud film "Näljamängud". Peaosi selles mängivad Jennifer Lawrence, Josh Hutcherson ja Liam Hemsworth. 2013 tehti filmile järg "Lahvatab leek", mis põhineb raamatul "Lahvatab leek". 2014. aasta alguses teatati, et raamatust "Pilapasknäär" tehakse kaks filmi. Alates 2014 novembrist on saadaval "Näljamängud: Pilapasknäär - Osa 1". 2015. aasta novembris jõudis kinodesse sarja viimane film "Näljamängud: Pilapasknäär - Osa 2"
Kastaniés
Kastaniés on asula Kreekas Ida-Makedoonia ja Traakia piirkonnas, Türgi piiri lähedal.
Aastal 2011 elas seal 1059 inimest.
Tallinna linnavolinike loend (1927)
Tallinna linnavolinike loend (1927) on 15. ja 16. jaanuaril 1927 Tallinnas valitud Tallinna Linnavolikogu linnavolinike loetelu.
Tulemused avaldatud Riigi Teatajas nr. 14, 14. veebruar 1927
Ina Marija Bartaitė
Ina Marija Bartaitė (1996 Prantsusmaa – 7. aprill 2021 Vilnius) oli leedu filminäitleja.
Ina Marija Bartaitė oli vene filminäitleja Jekaterina Golubeva ja leedu filmirežissööri Šarūnas Bartase tütar.
Prantsusmaa õhuvägi
Prantsusmaa õhu- ja kosmosevägi (prantsuse keeles: Armée de l'Air et de l'Espace) on Prantsusmaa relvajõudude õhuväe ülesandeid täitev väeliik.
Ina Marija Bartaitė
Oma lühikese karjääri jooksul jõudis ta mängida viies filmis, muuhulgas peaosa isa lavastatud ja Leedu filmifestivalil mitu auhinda võitnud filmis "Peace to Us in Our Dreams" (2015).
Prantsusmaa õhuvägi
Ajalugu
2017. aasta alguse seisuga oli õhuväe palgal 41 160 inimest ja õuväe reservis oli 5187 inimesest.
Varustus
Prantsuse õhujõudude kasutuses olevate õhusõidukite arv varieerub sõltuvalt ressurssidest, kuid Prantsusmaa kaitseministeeriumi allikad kinnitavad, et 2014. aastal oli õhuväes 658 lennukit. Prantsuse õhujõududel on 241 lahingulennukit, enamus neist 133 Dassault Mirage 2000 ja 108 Dassault Rafale.
Ina Marija Bartaitė
Ina Marija Bartaitė hukkus 25-aastaselt jalgrattaõnnetuses, kui talle sõitis otsa sõiduauto Hyundai, mille juht oli joobes.
Harilik sipelgmardikas
Harilik sipelgmardikas (Thanasimus formicarius) on liik mardikalisi perekonnast sipelgmardikas.
Ta tegutseb tihti üraskite koorealustes käikudes, toitudes üraskivastsetest. Eestis tavaline. 2010. aastal valiti harilik sipelgmardikas Läti aasta putukaks.
Eleanor Farjeon
Eleanor Farjeon (13. veebruar 1881, London – 5. juuni 1965 London) oli Suurbritannia lastekirjanik. Ta on kasutanud ka pseudonüüme Tomfool, Merry Andrew ja Chimaera.
Tema raamatute sage illustreerija oli inglise kunstnik Edward Ardizzone.
Eesti keeles on ilmunud tema jutustus "Eha-Maie õnnesõrmus" ("Ameliaranne and the magic ring", tõlkinud Mart Luht, Tartu; Tallinn: Loodus, 1939) ning lastelugude valimik "Väike raamatutuba", mis sisaldab jutte 1955. aastal ilmunud kogumikust "The Little Bookroom" (valinud ja tõlkinud Ester Heinaste, Tallinn: Eesti Raamat, 1987). Kogumik "The Little Bookroom" tõi autorile 1955. aastal Carnegie medali, 1956. aastal pälvis ta selle eest esimesena Hans Christian Anderseni lastekirjanduspreemia.
Spassk-Rjazanski
Spassk-Rjazanski on linn Venemaal Rjazani oblastis, Spasski rajooni keskus. Asub Oka jõe vasakul kaldal, 50 km Rjazanist kagus.
Asulat on ürikutes mainitud 1629. aastal. 1778 sai linnaks. 1929. aastani oli linna nimi Spassk.
St. Charlesi maakond
Saint Charlesi maakond (Saint Charles County) on maakond Ameerika Ühendriikides Missouri osariigis.
Maakonna halduskeskus on Saint Charles.
Ajalugu
Maakond moodustati 1812. aastal.
Rahvastik
Elanike arv oli 2010. aasta rahvaloenduse järgi 360 485.
Arvestuslik rahvaarvu muutus (1. juuli seisuga) :
Kolppana
Kolppana (soome keeles Kolppana; vene keeles Колпаны) on endine ingerlaste küla, mis nüüdisaegse haldusjaotuse järgi asub Venemaal Leningradi oblastis Gattšina rajoonis. Kolppana küla oli Ingeri Kiriku Kolppana kihelkonna keskus. Endisaegse küla kohal asuvad tänapäeval Bolšije Kolpanõ ja Malõje Kolpanõ küla.
Kõrve mõis
Kõrve mõis, ka Kõrveküla mõis (saksa keeles Corpes, ka Corps) oli rüütlimõis Kadrina kihelkonnas Virumaal, tänapäeva Kõrveküla küla lähedal Kadrina vallas   Lääne-Virumaal.
Ajalugu
Kõrveküla küla on nimetatud 1241. aastal Taani hindamisraamatus (Corpius, par. Tortuestæuæræ, kyl. Repel Vir.). Aastaks 1409 oli see jagunenud kaheks osaks. Mõlemasse ossa rajati ka mõis. Kõrve mõisa on allikais mainitud esimest korda 1495. aastal (Hof zu Corpes), mil selle valdajaks oli Bertold Firkes (Fircks). Varem oli see kuulunud Hans Corpesele (suri enne 1495). Viimane pärines Korbise vasallisuguvõsast, kelle kohta on esimesi teateid aastast 1306; nad sai küla järgi oma nime. Firkesi käest omandas mõisa Heinrich Hastfer (suri enne 1518) Kaarli mõisast, keda on mõisnikuna nimetatud 1500. ja 1505. aastal. 1516. aastal oli valdajaks tema sugulane Heinrich Hastfer (suri pärast 1529) Tõdva-Kõnnust.
Kaarli mõisa omaniku Heinrichi poeg Reinhold Hastfer (suri pärast 1518) loovutas Kõrve mõisa 1517. aastal Heinrich Treydenile. Seejärel omandas selle Arend Asserie(n). 1533. aastal oli see tema poja Vohnja mõisniku Johann Asserieni käes. Kõrve minetas peagi mõisa staatuse ja see kadus jäljetult. Pool külast oli edaspidi Vohnja mõisa koosseisus.
Carl Gottlieb Baltz
Carl Gottlieb Baltz (1760 – 8/20. september 1802) oli Pärnu raehärra ja kaupmees.
Ta oli pärit Kuressaarest, sai Pärnu kodanikuks 1790, rae liikmeks 8/19. augustil 1793 ja oli raehärra 1797–1798. Abiellus Anna Juliana von Tornauw'ga, nende poeg oli Vene sõjaväelane Friedrich Julius von Baltz.
Katrin Sutt
Katrin Sutt (sündinud 28. detsembril 1993) on Eesti näitleja.
Ta lõpetas aastal 2017 Tartu Ülikooli Viljandi Kultuuriakadeemia etenduskunstide osakonna näitleja erialal.
Ta on aastast 2017 Vene Teatri näitleja.
Rollid
2019
A. Kivirähk "Eesti matus", lavastaja Ü. Saaremäe – Lee
2017
G. Rodari "Jõulupuude planeet", lavastaja N. Indeikina – Mario Milani
G. Bjork "Gagarini tee" – Tanja
Isiklikku
Ta elab Maardus.
Peeker
Peeker on pealt laieneva kujuga karikast väiksem ilma jalata jooginõu. Võib olla metallist, keraamiline või klaasist. Erinevalt kruusist ilma kõrvata.
Keskaegsed klaaspeekritüübid, mille fragmente on leitud ka Eesti linnade arheoloogilises materjalis, on emailmaalingutega klaaspeekrid, röömeri eelkäijad nupp-peekrid nagu Krautstrunk ja Berkemeyer, ribilised peekrid ja Passglas ' id, nuipeekrid Stangenglas ja Keulenglas, niitribipeekrid.
Papist tehtud peekrikujuline ühekordselt kasutatav nõu on papptops.
Covingtoni maakond (Alabama)
Covingtoni maakond (Covington County) on maakond USA-s Alabama osariigis.
Maakonna halduskeskus ja suurim linn on Andalusia.
Maakonna pindala on 2704 km². Veepindala on 26 km².
Elanike arv oli 2010. aasta rahvaloenduse järgi 37 765. Aastal 2000 oli elanike arv 37 631.
Ajalugu
Covingtoni maakond moodustati 17. detsembril 1821. Maakond on saanud nime brigaadikindral Leonard Covingtoni järgi.
Maakond kuulutati katastroofi piirkonnaks Frederici orkaani 1979. aasta septembris ja 1995. aasta Opali orkaani tekitatud kahjustuste tõttu.
Poola pass
pisi|363x363px|Poola kodaniku pass Poola kodaniku pass on rahvusvaheline reisidokument, mis on väljastatud Poola kodanikele ja võib olla ka tõend Poola kodakondsuse kohta. Lisaks sellele, et pass võimaldab hõlbustada reisimist rahvusvahelisel tasandil ja olla Poola kodakondsuse märk, hõlbustab Poola konsulaarametnike abistamise protsessi välismaal või teistes Euroopa Liidu liikmesriikides, kui Poola konsulaar puudub.
Iga Poola kodanik on ka Euroopa Liidu kodanik. Pass, koos riikliku isikutunnistusega, võimaldab vabalt liikuda ja elada Euroopa Liidu ja Euroopa Majanduspiirkonna riikides.
Laur Teär
Laur Teär (sündinud 15. septembril 1962 ) on eesti poplaulja.
Didymóteicho
Didymóteicho on linn Kreekas Ida-Makedoonia ja Traakia piirkonnas.
Grigori Perederi
pisi| Grigori Perederi (maalitud 1919) Grigori Petrovitš Perederi (vene keeles Григорий Петрович Передерий; 11. oktoober (vkj 29. september) 1871 Jeisk, Kubani oblast – 14. detsember 1953 Moskva) oli vene ehitusmehaanikateadlane ja sillaehitaja.
Raudteetranspordi spetsialistina sai Perederi 1943. aastal 1. järgu teede ja ehituse kindraldirektori auastme.
Haridustee
Perederi lõpetas 1897. aastal Peterburi teedeinseneride instituudi. 1909. aastal sai ta Peterburi Polütehnilises Instituudis doktorikraadi väitekirjaga "К теории расчета безраскосных ферм" ("Diagonaalideta fermide arvutuse teooriast"). 1920. aastal valiti ta Petrogradi teedeinseneride instituudi professoriks. Kõrgem atesteerimiskomisjon kinnitas 1934. aastal Perederi tehnikateaduste doktori teaduskraadi ja 1936. aastal professori kutse.
Töökäik
Ta töötas sildade kateedri juhatajana aastatel 1920–1941 Leningradi Raudteetranspordi Inseneride Instituudis ja 1926–1930 ühtlasi Moskva transpordiinseneride instituudis.
Perederi oli aastatel 1921–1922 Petrogradi teedeinseneride instituudi ja 1923–1927 Leningradi Tsiviilinseneride Instituudi rektor.
Sillaehitus
Perederi on projekteerinud mitukümmend silda, paljusid neist ka ehitanud.
1916. aastal korraldas Teedeministeerium piiratud osavõtuga konkursi mitmeavalise kahekorruselise konsooltala-sõrestiksilla projekteerimiseks üle Volga jõe Saratovis. Silla pikkuseks oli kavandatud 2,5 km ja suurima ava silde pikkuseks 160 m. Parimaks lahenduseks hindas komisjon professor Perederi konkursitöö. Kuigi konkursi võitja pidi saama õiguse koostada lõplik tööprojekt, seda siiski ei juhtunud. Järgnevatel aastatel oli ehitus külmutatud, 1921. aastal võttis aga Rahvakomissaride Nõukogu vastu otsuse loobuda kahekorruselise silla ehitamisest Saratovis.
1930. aastatel võttis Perederi osa Leitnant Schmidti silla rekonstrueerimisest, kus 19. sajandi keskel Stanisław Kierbedźi projekteeritud malmist kaarkandjad asendati keevitatud terastalakanduritega.
Teosed
Perederi kirjutas esimese raudbetooni alase õpiku Venemaal – "Курс железобетонных мостов" (1912)
Mets-aruhein
Mets-aruhein (Festuca altissima) on kõrreliste sugukonda kuuluv taimeliik.
Ta on Eestis arvatud II kaitsekategooriasse (seisuga 2012).
Raul Hadžimba
2009. aasta mais astus Hadžimba erimeelsuste tõttu Bagapšiga tagasi. Aasta lõpus toimunud presidendivalimistel kaotas Hadžimba uuesti Bagapšile, saades 15,32% häältest.
2011. aastal Bagapš suri, augustis peetud ennetähtaegsetel presidendivalimistel jäi Hadžimba kolme kandidaadi hulgas viimaseks kogudes 19,83% häältest.
25. augustil 2014 kuulutati Hadžimba presidendivalimiste võitjaks ning vannutati sama aasta 25. septembril ametisse.
Vääsna mõis
Vääsna mõis (saksa keeles Fersenhoff) oli Kiltsi mõisa kõrvalmõis Ridala kihelkonnas Läänemaal. .
Minski metroo
thumb|Rong Partizanskaja metroojaamas pisi|Minski metroo skeem
John Tooby
John Tooby (sündinud 26. juulil 1952 Saint Paulis Minnesotas) on ameerika antropoloog.
Minski metroo
Minski metroo (valgevene keeles Менскі мэтрапалітэн) on Valgevene pealinnas Minskis asuv metroo. See avati 1984. aastal.
John Tooby
Koos oma abikaasa Leda Cosmidesega on ta tegelenud evolutsioonipsühholoogiaga.
Minski metroo
Metrool on 2 liini (Maskoŭskaja ja Aŭtazavodskaja liin) kokku 29 jaamaga. Metroo kogupikkus on 37 km.
Minski metroo rajamine kerkis päevakorda 1960. aastate lõpus. NSV Liidus kehtis põhimõte, et metrood ei rajata linnadesse, kus on vähem kui miljon elanikku. Minskis sündis miljones elanik 1972.
Metroo projekteerimine algas 1976. NSV Liidu Ministrite Nõukogu kinnitas plaani 4. veebruaril 1977. Selle järgi pidi metroo koosnema ühest liinist ja 8 peatusest. Ehitustööd algasid 16. juunil 1977. Metroo avati 30. juunil 1984, Minski fašistidest vabastamise 40. aastapäevaks.
Minski metroo sinine liin kulges valmimise ajal linna peatänava all. See tänav on kandnud läbi aegade paljusid nimesid: metroo valmimise ajal Lenini prospekt), 1991–2005 Francysk Skaryna prospekt ja alates 2005 Iseseisvuse prospekt (Праспект Незалежнасці). Viimane on juba tänava 10. nimi. Liini on pikendatud, nii et ta tänapäeval enam täies ulatuses selle tänava all ei ole.
2011. aasta seisuga on sinine liin 17,4 km pikk ja sellel on 14 peatust. Liin on üldiselt kirde-edelasuunaline.
31. detsembril 1990 avati metroo punane liin. Esialgu koosnes see 5 peatusest. 2011. aasta seisuga on punane liin 18,1 km pikk ja sellel on 14 peatust. Liin on üldiselt lääne-kagusuunaline.
Sinise liini Oktoobri jaamas (Кастрычніцкая) saab ümber istuda punasele liinile ja punase liini Kupala jaamas (Купалаўская) saab ümber istuda sinisele liinile.
11. aprillil 2011 kell 17:56 toimus Minski metroo Oktjabrskaja jaamas pommiplahvatus, milles hukkus vähemalt 12 ja sai vigastada umbes 200 inimest.
Pärnu Mai Kool
pisi|322x322px|Pärnu Mai Kooli hoone esikülg (2014) pisi|265x265px|Pärnu Mai Kooli logo koolimaja Mai tänava poolsel seinal Pärnu Mai Kool on põhikool Pärnus Mai tn. 3 aadressil. Kool alustas tegevust 2014. aastal peale koolireformi, mis viis Pärnu Ühisgümnaasiumi Mai tänavalt Kooli tänavale.
Niidumurelane
Niidumurelane (Lasius flavus) on kiletiivaliste seltsi kuuluv putukaliik.
Torma kirik
pisi|275px|Torma kirik Torma Maarja kirik on luteri kirik Jõgeva maakonnas Vanamõisa külas.
Kirikut kasutab EELK Torma Maarja kogudus.
Torma kirik on ehitatud aastatel 1755–1766. Seal filmiti 1969 filmi “Kevade” kellatornistseenid Arno ja Liblega.
Roza Otunbajeva
Roza Otunbajeva (Роза Исаковна Отунбаева; sündinud 23. augustil 1950 Ošis) on Kõrgõzstani poliitik, 2010. aasta aprillirahutuste järel end ametisse nimetanud ajutise vahevalituse juht ja alates 19. maist ajutine president.
3. juulil vannutati ta vastavalt rahvahääletusele presidendi ametisse kuni 2011. aasta lõpuni. Ta oli ka valitsusjuht kuni uue valitsuse moodustamiseni pärast oktoobris 2010 toimunud parlamendivalimisi.
Otunbajeva on endine välisminister ja karjääridiplomaat, kunagine Kirgiisi NSV Ministrite Nõukogu esimees.
Elulugu
Lõpetas 1972. aastal Moskva Riikliku Ülikooli filosoofiateaduskonna.
1975. aastal asus tööle Kirgiisi Riiklikus Ülikoolis, kus tegutses professorina ning juhtis filosoofiateaduskonda.
1981. aastal sai temast Kommunistliku partei Frunze (tänase Biškeki) Lenini rajoonikomitee teine sekretär.
1991. aastal sai Kõrgõzstani välisministriks. Aastatel 1992–1994 oli ta suursaadik Ameerika Ühendriikides ja Kanadas, 1994–1997 välisminister, 1998–2001 suursaadik Suurbritannias ja Iirimaal.
2002–2004 oli Otunbajeva ÜRO erimissiooni juht Gruusias.
Naasis 2004. aastal Kõrgõzstani. Osales poliitilise liikumise Ata-Džurt loomises ja sai detsembris selle kaasesimeheks.
2006. aastal ühines Otunbajeva opositsiooniga ja sai Asaba partei kaasesimeheks (koos Azimbek Beknazaroviga). Partei tähtsamaid nõudmisi oli presidentaalse riigikorra asendamine parlamentaarsemaga.
2007. aastal valiti Sotsiaaldemokraatliku Partei nimekirjas parlamenti ja sai 2009. aastal sotsiaaldemokraatide fraktiooni juhiks.
2010. aastal aprillis Kurmanbek Bakijevi kukutanud rahutuste käigus sai Otunbajevast ajutise valitsuse juht. On oletatud, et Otunbajeva oli tugevamate poliitiliste konkurentide kompromisskandidaat.
Isiklikku
Otunbajeva on abielus, tal on kaks last. Tütar elab abikaasaga (2010. aasta juuni seisuga) Londonis.
Ta valdab vene, kirgiisi, inglise, prantsuse ja saksa keelt. Kirgiisi keelt vabalt ei räägi.
Raimund Hagelberg
Elukäik
1946. aastal lõpetas ta Tallinna 2. Keskkooli ning 1950. aastal Tallinna Polütehnilise Instituudi (majandusteaduskonnas), millele järgnes samas aspirantuur. 1954. aastal kaitses ta kandidaadi- ja 1967. aastal doktoritöö, mis mõlemad käsitlesid panganduse ja majandusanalüüsi probleeme.
Aastatel 1953–1954 oli ta Teaduste Akadeemia Majanduse Instituudi nooremteadur, 1954–1982 Tartu Riikliku Ülikooli majandusteaduskonna vanemõpetaja, dotsent ja professor. 1995. aastast oli Raimund Hagelberg Tartu Ülikooli emeriitprofessor.
1981. aastal valiti ta Eesti Teaduste Akadeemia liikmeks majandusteaduse alal ning ta kuulus humanitaar- ja sotsiaalteaduste osakonda. Aastatel 1982–1990 oli ta Eesti NSV TA teaduslik peasekretär.
Aastatel 1990-1995 oli R. Hagelberg Eesti Teadusfondi nõukogu liige, 1992–2001 Vabariigi Presidendi Akadeemilise Nõukogu liige, olnud ka Eesti Vabariigi teaduspreemiate komisjoni liige.
1985–1990 oli ta Eesti NSV Ülemnõukogu XI koosseisu liige, aastatel 1989–1992 Eesti Vabariigi Ülemnõukogu esimehe nõunik. 1990. aastal valiti R. Hagelberg Eesti Panga Nõukogu liikmeks, kellena töötas kuni 1998. aastani. Seejärel sai temast Eesti Panga nõunik.
Raimund Hagelberg suri 17. juulil 2012 ja on maetud Tallinna Metsakalmistule.
Välja mõis
Välja mõis (saksa keeles Niethof) oli rüütlimõis Jaani kihelkonnas Saaremaal. .
Lootus (täpsustus)
Lootus on soovi täitumise ootus.
Helmer-Rainer Sinisalo
Sinisalo vanemad emigreerusid Nõukogude Venemaale Soomest 1918. aastal. Sinisalo lõpetas 1939. aastal Petroskoi muusikakooli. Õppis aastatel 1952–1954 kompositsiooni Moskva konservatooriumis Nikolai Peiko klassis ja aastatel 1954–1955 Leningradi konservatooriumis Viktor Vološinovi klassis.
Aastatel 1936–41 ja 1944–56 töötas Karjala raadio sümfooniaorkestri solistina oli samal ajal ka Karjala riikliku rahvamuusikaansambli Kantele kunstiline juht ja dirigent. Aastatel 1948–1957 õpetas Sinisalo Petroskoi muusikakoolis kompositsiooni ja flöödimängu. Alates 1956. aastast oli Karjala heliloojate liidu juhatuse esimees. Karjala-Soome NSV rahvakunstnik (1949), Vene NFSV rahvakunstnik (1959) ja NSV Liidu rahvakunstnik (1978).
Sinisalo teoste hulgas on Kalevala ainetel kirjutatud balletid Kyllikki röövimine (1944) ja Sampo (1959), sümfoonia Metsa vägilased ja süidi Karjala pildid rahvapilliorkestrile. On kirjutanud koori- ja orkestriteoseid, aga ka kammermuusikat.
Herbert Nürnberg
Nürnberg oli kergekaalus (kuni 135 naela ehk 61,2 kg) kokku neljakordne Saksamaa meister aastatel 1937 ja 1940-1942. Ta sai kergekaalus (kuni 135 naela ehk 61,2 kg) Saksamaa meistrivõistlustel 2. koha aastatel 1939, 1943 ja 1944.
Nürnberg võitis kergekaalus (kuni 135 naela ehk 61,2 kg) kuldmedali ja tuli Euroopa meistriks 5. Euroopa meistrivõistlustel (Milano, 1937) ja 6. Euroopa meistrivõistlustel (Dublin, 1939).
Nürnberg poksis oktoobrist 1945 kuni aprillini 1951 elukutselisena ning osales üldse kokku 74 kohtumisel. Ta võitis neist 51 (neist 25 nokaudiga), kaotas 4 (neist 1 nokaudiga) ning viigistas 19 kohtumist.
Estrée-Wamin
pisi|Estrée-Wamini kirik
Estrée-Wamin on vald Põhja-Prantsusmaal Pas-de-Calais' departemangus.
Põllumajandusküla asub 32 km Arrasist läänes teede D339 ja D23 ristumiskoha ümbruses.
See on üks paljudest küladest Põhja-Prantsusmaal, mis kannab nime Estrées. Nime etümoloogia pärineb sõnast strata, mis tähistab piirkonna kivisillutisega rooma teid (millest mõned muutusid tänapäevasteks maanteedeks). Siit Estreti, küla tee ääres, millest tekkis Estrées.
pisi|tühi|
Punapeade liit
"Punapeade liit" (inglise keeles The Red-Headed League) on Arthur Conan Doyle'i jutustus, milles astuvad üles detektiiv Sherlock Holmes ja doktor Watson. Algselt ilmus jutustus ajakirja Strand Magazine külgedel 1891. aastal. "Punapeade liit" kuulub kogumikku "Sherlock Holmesi seiklused".
Teosega seotud kohti
pisi|John Clay tabamine
Vasturääkivused teoses
Oma kohtumisel Sherlock Holmes'iga teatab Jabez Wilson, et nägi kuulutust '''27. aprillil 1890'''. Pärast kaheksanädalast (~ 2 kuud) kirjutamise perioodi teatati talle '''9. oktoobril 1890', et Punapeade Liit'' on laiali saadetud. Kahe väljatoodud daatumi vahe on tegelikult 23 nädalat ja 5 päeva ehk üle 5 kuu.
Slagnäsi kirik
pisi|Vaade kagust. Kirikutorn ja põhihoone on eraldi
Slagnäsi kirik asub Slagnäsis Arjeplogi vallas Rootsis.
Kuressaare linnavolinike loend 1927
Kuressaare linnavolinike loend 1927 on 8. ja 9. jaanuaril 1927 Kuressaare Linnavolikogu linnavolinikeks valitud isikute loetelu
Herzsee (Tirool)
Herzsee on järv Aldransi küla lähedal Tiroolis Austrias ja on mõeldud peamiselt kalakasvatuseks. Varem oli järv supluseks avatud. Järv on kaetud metsases keskkonnas, mis kulgeb edasi-tagasi marsruudil Ampassi või Sistransi. Selle pikkus on 200 m; selle laius on 50 m.
Väikese suuruse tõttu vaevavad järve mõnikord vetikad. Vee kvaliteedi hinne on B. Herztalbach on väljavool järvest ja suubub 5 km eemal Inni.
thumb|left|Herzsee vaadatuna läänest
Pseudoxyrhopus
Pseudoxyrhopus on maoperekond.
Klassifikatsioon
Perekonda Pseudoxyrhopus klassifitseeritakse roomajate andmebaasis järgmised maoliigid :
Levila
Neid madusid võib kohata Madagaskaril.
Välislingid
Selles artiklis on kasutatud prantsuskeelset artiklit fr:Pseudoxyrhopus seisuga 30.08.2014.
Saksa küla (Luunja)
Saksa küla oli küla Tartumaal. Küla jääb tänapäeval Sääsküla alale. Kihelkondlikult kuulus küla Tartu-Maarja kihelkonda.
Küla on esimest korda mainitud 1945. Küla kaotati 1977, mil see liideti Sääsküla külaga.
Leda Cosmides
1979. aastal sai ta bioloogia bakalaureusekraadi Radcliffe College'ist. 1985. aastal kaitses ta Harvardi ülikoolis kognitiivse psühholoogia doktoriväitekirja.
Alates 1991. aastast on ta töötanud California Ülikoolis Santa Barbaras, kus ta 2000. aastal sai professoriks.
Koos oma antropoloogist abikaasa John Toobyga on ta uurinud evolutsioonilist psühholoogiat.
2018. aasta õhu- ja raketirünnak Damaskuses ja Homsis
14. aprillil 2018, kohaliku aja järgi kell 4 öösel (UTC+3), viisid Ameerika Ühendriigid, Prantsusmaa ja Suurbritannia Süürias läbi seeria sõjalisi lööke Süüria valitsuse keemiarelvaprogrammiga seotud sihtmärkide pihta, milles kasutati nii laevadelt kui lennukitelt lastud rakette. Operatsioon oli kolme osalenud riigi vastuseks 7. aprillil toimunud Dūmā keemiarünnakule, mille korraldamises süüdistati Süüria valitsust. Süüria valitsus eitas oma seotust Dūmā keemiarünnaku korraldamisega ja nimetas raketirünnakut rahvusvahelise õiguse rikkumiseks.
Osalenud väeüksused
Operatsiooni viisid läbi Ameerika Ühendriikide, Prantsusmaa ja Suurbritannia relvajõud. Rünnakutel kasutati nii laevadelt, kui ka lennukitelt tulistatud tiibrakette.
Ameerika Ühendriikide õhuvägi osales kahe Rockwell B-1 Lanceri raskepommitajaga (Al Udeidi õhuväebaasist Kataris), mis kandsid üheksatteist AGM-158 JASSM tiibraketti. Neid toetasid neli Lockheed Martin F-22 Raptor hävituslennukit, kaks KC-10 Extender õhutankrit ja üks USA merejalaväe elektroonilise sõja lennuk Northrop Grumman EA-6B Prowler, mis kõik startisid Al Dhafra õhuväebaasist Araabia Ühendemiraatides. Samuti saatis USA õhuvägi Vahemere idaossa õhuülekaalu hoidmiseks hävituslennukitegrupi, mis koosnes vähemalt kaheksast F-15C Eagle ja seitsmest F-16C Falcon hävituslennukist ning mida täiendavalt toetasid vähemlat kaks KC-135 Stratotanker õhutankrit.
USA merevägi osales operatsioonis Punasel merel paiknenud Arleigh Burke-klassi hävitaja USS Labooniga (DDG-58), millelt tulistati seitse Tomahawk tiibraketti, ja Ticonderoga-klassi ristleja USS Montereyga (CG-61), millelt tulistati kolmkümmend Tomahawki, Pärsia lahe põhjaosas paiknenud Arleigh Burke'i-klassi hävitaja USS Higginsiga (DDG-76), millelt tulistati kakskümmend kolm Tomahawki, ja Vahemerel paiknenud Virginia-klassi allveelaev USS John Warneriga (SSN-785) (liikus koos Prantsuse mereväe lahingugrupiga), millelt tulistati kuus Tomahawki. Süüria ja Venemaa vägede vastu suunatud pettemanöövris (mitte otseses lahingutegevuses) osalesid ka Arleigh Burke'i-klassi hävitajad USS Donald Cook ja USS Winston S. Churchill.
Prantsuse õhuvägi osales viie Dassault Rafale B hävituslennukiga (Saint-Dizier-Robinson õhuväebaasist), millest igaüks kandis kahte SCALP-EG tiibraketti, viie Dassault Mirage 2000-5F hävituslennukiga (Luxeuili õhuväebaasist), kahe Boeing E-3 Sentry lennupõhise eelhoiatuse ja õhuruumijuhtimislennukiga (Avordi õhuväebaasist) ja kuue Boeing KC-135 Stratotanker õhutankriga (Istres' õhuväebaasist). Prantsuse merevägi osales operatsioonis kuuest laevast koosneva lahingugrupiga, millesse kuulusid Cassard-klassi fregatt Cassard, Georges Leygues-klassi fregatt Jean de Vienne, Durance-klassi tanker Var ja 3 FREMM-klassi fregatti – Aquitaine (D650), Auvergne (D654) ja Languedoc (D653), millest viimane tulistas välja kolm MdCN tiibraketti.
Suurbritannia kuninglik õhuvägi, üksustega Akrotiri õhuväebaasist Küprosel, osales operatsioonis nelja Tornado GR4 hävituslennukiga, mis tulistasid välja kokku kaheksa Storm Shadow tiibraketti, ja mida toetasid neli Eurofighter Typhoon hävituslennukit. Kuninglik merevägi osales Tüüp 45 ja HMS Duncan (D37) hävitajatega, mis tegelesid liitlasvägedele täiendava õhukaitse tagamisega.
Süüria kasutas õhurünnaku tõrjumiseks õhutõrjesüsteeme Pantsir-S1, S-125, S-200, Buk ja Kvadrat.
Rünnakud
USA staabiülemate ühendkomitee esimees kindral Joseph Dunford ütles, et rünnakuks valiti kolm Süüria režiimi keemiarelvaprogrammiga seotud sihtmärki: Barzah' uurimiskeskus Damaskuses, keemiarelvaladu Homsist läänes ja teise sihtmärgi lähedal asuv juhtimiskeskus/varustuseladu. Suurbritannia kaitseministeeriumi teatel ründasid Briti sõjalennukid Homsi ligidal asunud keemiarelvade valimistamiseks mõeldud materjali hoiustanud ladu.
Pentagoni pressiesindaja Dana White ja USA relvajõudude kindralleitnant Kenneth McKenzie kinnitasid pressile, et kõik USA vägede väljatulistatud 105 raketti tabasid oma sihtmärke, hoolimata Süüria väljatulistatud umbes 40 maa-õhk tüüpi raketist. Samuti ütles White, et Venemaa oli alustanud sündmuse kohta organiseeritult desinformatsiooni levitamist. Prantsusmaa esindajad kinnitasid pressile, et kõik nende väljatulistatud 12 raketti tabasid sihtmärke, siiski levis Prantsuse siseriiklikus meedias hiljem kuuldusi, et osade rakettide väljatulistamisel tekkis laevadel tehnilisi probleeme. Süüria armee väitis, et nad olid hävitanud "enamiku liitlasvägede rakettidest", samas kui Süüria riiklik meedia teatas 13 raketi allatulistamisest Al-Kiswa lähedal, Damaskusest lõunas. Venemaa relvajõudude kindralpolkovnik Sergei Rudskoi väitis pressile, et Süüria oli hävitanud 71 103-st liitlaste raketist, kindralmajor Igor Konashenkov loetles muuhulgas pressikonverentsil lääneriikide sihtmärgina erinevaid lennujaamu ja lennuväebaase, mida liitlasväed oma teadetes maininud polnud.
Leka
Nime Leka on kandnud või kannavad:
Leka on kohanimi:
Lööra mõis
Lööra mõis (ka Lõõra mõis; saksa keeles Lehra) oli Harmi mõisa kõrvalmõis Kose kihelkonnas Harjumaal. .
St. Clairi maakond (Missouri)
Saint Clairi maakond (Saint Clair County) on maakond Ameerika Ühendriikides Missouri osariigis.
Maakonna halduskeskus on Osceola.
Ajalugu
Maakond moodustati 1841. aastal.
Rahvastik
Elanike arv oli 2010. aasta rahvaloenduse järgi 9805.
Arvestuslik rahvaarvu muutus (1. juuli seisuga) :